ET Euroopa Liidu Teataja L 28/12

KOMISJONI MÄÄRUS (EL) 2016/143,

18. jaanuar 2016,

millega muudetakse Euroopa Parlamendi ja nõukogu määruse (EÜ) nr 396/2005 IV lisa COS-OGA, tserevisaani, kaltsiumhüdroksiidi, letsitiinide, pajukoore (Salix spp. cortex), äädika, fruktoosi, melon-maavitsa mosaiikviiruse tüve CH2 isolaadi 1906, Verticillium albo-atrum'i isolaadi WCS850 ja Bacillus amyloliquefaciens subsp. plantarum'i tüve D747 osas

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 5 lõiget 1,

ning arvestades järgmist:

(1) COS-OGA, tserevisaani, kaltsiumhüdroksiidi, letsitiinide, pajukoore (Salix spp. cortex), äädika, fruktoosi, melon-maavitsa mosaiikviiruse tüve CH2 isolaadi 1906, Verticillium albo-atrum'i isolaadi WCS850 ja Bacillus amyloliquefaciens subsp. plantarum'i tüve D747 jääkide piirnormi ei ole eraldi sätestatud. Kuna neid aineid ei ole loetletud määruse (EÜ) nr 396/2005 IV lisas, tuleb nende ainete puhul kohaldada vaikeväärtust 0,01 mg/kg, mis on sätestatud kõnealuse määruse artikli 18 lõike 1 punktis b.

(2) COS-OGA puhul jõudis Euroopa Toiduohutusamet (edaspidi „amet”) järeldusele, (2) et selle lisamine määruse (EÜ) nr 396/2005 IV lisasse on asjakohane.

(3) Tserevisaani puhul jõudis amet järeldusele, (3) et selle lisamine määruse (EÜ) nr 396/2005 IV lisasse on asjakohane.

(4) Melon-maavitsa mosaiikviiruse tüve CH2 isolaadi 1906 puhul jõudis amet järeldusele, (4) et selle lisamine määruse (EÜ) nr 396/2005 IV lisasse on asjakohane.

(5) Kaltsiumhüdroksiid on kooskõlas Euroopa Parlamendi ja nõukogu määrusega (EÜ) nr 1107/2009 (5) kiidetud heaks põhiainena. Komisjon leiab, et kui võtta arvesse komisjoni rakendusmäärust (EL) 2015/762, (6) on selle aine lisamine määruse (EÜ) nr 396/2005 IV lisasse asjakohane.

(6) Letsitiinid on kooskõlas määrusega (EÜ) nr 1107/2009 kiidetud heaks põhiainena. Komisjon leiab, et kui võtta arvesse komisjoni rakendusmäärust (EL) 2015/1116, (7) on selle aine lisamine määruse (EÜ) nr 396/2005 IV lisasse asjakohane.

(7) Pajukoor (Salix spp. cortex) on kooskõlas määrusega (EÜ) nr 1107/2009 kiidetud heaks põhiainena. Komisjon leiab, et kui võtta arvesse komisjoni rakendusmäärust (EL) 2015/1107, (8) on selle aine lisamine määruse (EÜ) nr 396/2005 IV lisasse asjakohane.

(8) Äädikas on kooskõlas määrusega (EÜ) nr 1107/2009 kiidetud heaks põhiainena. Komisjon leiab, et kui võtta arvesse komisjoni rakendusmäärust (EL) 2015/1108, (9) on selle aine lisamine määruse (EÜ) nr 396/2005 IV lisasse asjakohane.

(9) Fruktoos on kooskõlas määrusega (EÜ) nr 1107/2009 kiidetud heaks põhiainena. Komisjon leiab, et kui võtta arvesse komisjoni rakendusmäärust (EL) 2015/1392, (10) on selle aine lisamine määruse (EÜ) nr 396/2005 IV lisasse asjakohane.

(10) Verticillium albo-atrum'i isolaat WCS850 kanti nõukogu direktiivi 91/414/EMÜ I lisasse komisjoni direktiiviga 2008/113/EÜ (11) ning loetakse määruse (EÜ) nr 1107/2009 alusel heakskiidetuks. Kokkupuude Verticillium albo-atrum'i isolaadiga WCS850 on looduslikus keskkonnas palju suurem kui kokkupuude, mis on seotud kõnealuse aine kasutamisega taimekaitsevahendina. Amet tegi järelduse, (12) et Verticillium albo-atrum'i isolaat WCS850 ei ole teadaolevalt inimese jaoks patogeenne ega tooda tootmisprotsessi ajal märkimisväärses koguses toksiine või teiseseid metaboliite. Seepärast on asjakohane lisada kõnealune aine määruse (EÜ) nr 396/2005 IV lisasse.

(11) Komisjoni rakendusmäärusega (EL) nr 1316/2014 (13) kiideti toimeainena heaks Bacillus amyloliquefaciens subsp. plantarum'i tüvi D747. Amet tegi järelduse, (14) et toidu kaudu omastamise kohta ei olnud osa teavet kättesaadav ja riskijuhtijatel tuleb asjaolusid veel kaaluda. Kõnealuse aine läbivaatamisaruandes (15) märgiti, et toimeaine ei ole inimesele patogeenne ning arvatavasti ei tooda toksiine, mis võiksid kahjustada inimeste tervist. Seepärast on asjakohane kanda kõnealune aine määruse (EÜ) nr 396/2005 IV lisasse.

(12) Määrust (EÜ) nr 396/2005 tuleks seepärast vastavalt muuta.

(13) Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 396/2005 IV lisasse lisatakse tähestikulises järjekorras järgmised kanded: „COS-OGA”, „tserevisaan”, „kaltsiumhüdroksiid”, „letsitiinid”, „pajukoor (Salix spp. cortex)”, „äädikas”, „fruktoos”, „melon-maavitsa mosaiikviiruse tüve CH2 isolaat 1906”, „Verticillium albo-atrum'i isolaat WCS850” ja „Bacillus amyloliquefaciens subsp. plantarum'i tüvi D747”.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. jaanuar 2016 Komisjoni nimel president Jean-Claude JUNCKER

(1) ELT L 70, 16.3.2005, lk 1.

(2) Euroopa Toiduohutusamet (2014). Conclusion on the peer review of the pesticide risk assessment of the active substance COS-OGA („Järeldused toimeaine COS-OGA pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2014;12(10):3868, 39 lk

(3) Euroopa Toiduohutusamet (2014). Conclusion on the peer review of the pesticide risk assessment of the active substance cerevisane (cell walls of Saccharomyces cerevisiae strain LAS117) („Järeldused toimeaine tserevisaani (Saccharomyces cerevisiae tüve LAS117 rakkude seinad) pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2014;12(6):3583, 39 lk

(4) Euroopa Toiduohutusamet: Conclusion on the peer review of the pesticide risk assessment of the active substance Pepino mosaic virus strain CH2 isolate 1906 („Järeldused toimeaine melon-maavitsa mosaiikviiruse tüve CH2 isolaadi 1906 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2015;13(1):3977, 25 lk

(5) Euroopa Parlamendi ja nõukogu määrus (EÜ) nr 1107/2009, 21. oktoober 2009, taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

(6) Komisjoni rakendusmäärus (EL) 2015/762, 12. mai 2015, millega kiidetakse heaks põhiaine kaltsiumhüdroksiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 120, 13.5.2015, lk 6).

(7) Komisjoni rakendusmäärus (EL) 2015/1116, 9. juuli 2015, millega kiidetakse heaks põhiaine letsitiinid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 182, 10.7.2015, lk 26).

(8) Komisjoni rakendusmäärus (EL) 2015/1107, 8. juuli 2015, millega kiidetakse kooskõlas Euroopa Parlamendi ja nõukogu määrusega (EÜ) nr 1107/2009 (taimekaitsevahendite turulelaskmise kohta) heaks põhiaine Salix spp. cortex ning muudetakse komisjoni rakendusmääruse (EL) nr 540/2011 lisa (ELT L 181, 9.7.2015, lk 72).

(9) Komisjoni rakendusmäärus (EL) 2015/1108, 8. juuli 2015, millega kiidetakse kooskõlas Euroopa Parlamendi ja nõukogu määrusega (EÜ) nr 1107/2009 (taimekaitsevahendite turulelaskmise kohta) heaks põhiaine äädikas ning muudetakse komisjoni rakendusmääruse (EL) nr 540/2011 lisa (ELT L 181, 9.7.2015, lk 75).

(10) Komisjoni rakendusmäärus (EL) 2015/1392, 13. august 2015, millega kiidetakse heaks põhiaine fruktoos vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ja muudetakse komisjoni rakendusmääruse (EL) nr 540/2011 lisa (ELT L 215, 14.8.2015, lk 34).

(11) Komisjoni direktiiv 2008/113/EÜ, 8. detsember 2008, millega muudetakse nõukogu direktiivi 91/414/EMÜ mitmete mikroorganismide lisamisega toimeainete hulka (ELT L 330, 9.12.2008, lk 6).

(12) Euroopa Toiduohutusamet. Conclusion on the peer review of the pesticide risk assessment of the active substance Verticillium albo-atrum (strain WCS850) („Järeldused toimeaine Verticillium albo-atrum'i tüve WCS850 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2013;11(1):3059. [22 lk].

(13) Komisjoni rakendusmäärus (EL) nr 1316/2014, 11. detsember 2014, millega kiidetakse heaks toimeaine Bacillus amyloliquefaciens subsp. plantarum'i tüvi D747 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja lubatakse liikmesriikidel pikendada selle toimeaine jaoks antud ajutisi lube (ELT L 355, 12.12.2014, lk 1).

(14) Euroopa Toiduohutusamet (2014). Conclusion on the peer review of the pesticide risk assessment of the active substance Bacillus amyloliquefaciens subsp. plantarum strain D747 („Järeldused toimeaine Bacillus amyloliquefaciens subsp. plantarum'i tüve D747 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2014;12(4):3624, 29 lk

(15) Review report for the active substance Bacillus amyloliquefaciens ssp. plantarum D747 („Toimeaine Bacillus amyloliquefaciens ssp. plantarum'i tüve D747 läbivaatamisaruanne”) [vormistatud alalise taime-, looma-, toidu- ja söödakomitee koosolekul 10. oktoobril 2014] SANCO/11391/2014 – rev. 1, 10. oktoober 2014.